钦定古今图书集成/方舆汇编/边裔典/第052卷 > 唐
## 钦定古今图书集成/方舆汇编/边裔典/第052卷 > 唐

《鄯善》，唐时号“故纳缚波。”

按《西域传》，“古且末东行又千里，至故纳缚波，古楼兰
也。”

汉

### 武帝 年且末始通于中国

按《汉书武帝本纪》，不载。按《西域列传》：“且末国，王治
且末城，去长安六千八百二十里。户二百三十，口千
六百一十，胜兵三百二十人。辅国侯、左右将、译长各
一人。西北至都护治所二千二百五十八里，北接尉
犁，南至小宛，可三日行。有蒲萄诸果，西通精绝二千
里。自且末以往，皆种五谷，土地草木畜产作兵略与
汉”同，有异，乃记云。